El Consell Escolar Municipal celebra la seua primera reunió de l’any
2025-07-24

Dimarts que ve 2 de febrer de 2016 el Saló de Plens acollirà la primera reunió de l’any del Consell Escolar Municipal de Burjassot que, coordinat des de la Regidoria d’Educació, dirigida per Laura Espinosa, va a tractar els temes, en matèria educativa, que van a centrar les línies de treball dels pròxims mesos en el municipi.

Una vegada aprovada l’acta de la reunió anterior, celebrada en el mes de setembre, es donarà a conéixer a la comunitat educativa del municipi l’organització i planificació del Consell Escolar Municipal, la proposta de calendari per al 2016 i la creació d’una subcomissió de treball per a revisar les funcions i participants del propi Consell.

Així mateix, s’informarà sobre el protocol de matriculació en període extraordinari, del programa XarxaLlibres i de les reunions que la regidora d’Educació ha mantingut amb diferents representants de la Conselleria d’Educació, en les quals s’han abordat temes de gran interés educatiu per als centres de Burjassot.

Abans dels precs i preguntes, s’informarà al Consell sobre la iniciativa Burjassot Ciutat Educadora, es comptarà amb la participació de l’Associació Burjaweb i es tractaran altres temes com la sol·licitud de transport escolar, la situació de l’alumnat amb diversitat funcional o la clarificació normativa i el protocol de l’ús d’instal·lacions dels centres educatius.